ਆਂਦਰੇ ਅਗਾਸੀ
ਆਂਡਰੇ ਕਿਰਕ ਅਗਾਸੀ (ਜਨਮ: ਅਪਰੈਲ 29, 1970) ਇੱਕ ਅਮਰੀਕੀ ਮੂਲ ਦਾ ਸੇਵਾਮੁਕਤ ਪੇਸ਼ੇਵਰ ਅਤੇ ਸਾਬਕਾ ਵਿਸ਼ਵ ਦਾ ਨੰਬਰ ਇਕ ਟੈਨਿਸ ਖਿਡਾਰੀ ਹੈ। ਆਂਡਰੇ 1990 ਦਹਾਕੇ ਦੇ ਸ਼ੁਰੂ ਤੋਂ ਮੱਧ 2000 ਦਹਾਕੇ ਤੱਕ ਖੇਡਾਂ ਦੇ ਸਭ ਤੋਂ ਪ੍ਰਭਾਵਸ਼ਾਲੀ ਖਿਡਾਰੀਆਂ ਵਿੱਚੋਂ ਇੱਕ ਸੀ। ਉਸ ਨੂੰ ਆਮ ਤੋਰ ਤੇ ਆਲੋਚਕਾਂ ਅਤੇ ਸਾਥੀ ਖਿਡਾਰੀਆਂ ਦੁਆਰਾ ਹੁਣ ਤਕ ਦੇ ਸਭ ਤੋਂ ਵਧੀਆ ਟੈਨਿਸ ਖਿਡਾਰੀਆਂ ਵਿੱਚੋ ਇਕ ਮੰਨਿਆ ਜਾਂਦਾ ਹੈ| ਅਗਾਸੀ ਨੇ ਸਿੰਗਲਜ਼ ਟੈਨਿਸ ਵਿੱਚ ਅੱਠ ਵਾਰ ਗ੍ਰੈਂਡ ਸਲੈਮ ਚੈਂਪੀਅਨ ਅਤੇ 1996 ਓਲੰਪਿਕ ਸੋਨ ਤਮਗਾ ਜਿੱਤਿਆ ਹੈ, ਨਾਲ ਹੀ ਸੱਤ ਹੋਰ ਗ੍ਰੈਂਡ ਸਲੈਂਮ ਟੂਰਨਾਮੈਂਟਾਂ ਵਿੱਚ ਦੂਜੈ ਸਥਾਨ ਤੇ ਰਿਹਾ ਹੈ| ਓਪਨ ਯੁੱਗ ਦੇ ਦੌਰਾਨ, ਅਗਾਸੀ ਨੇ ਚਾਰ ਆਸਟਰੇਲਿਆਈ ਓਪਨ ਖ਼ਿਤਾਬ ਜਿੱਤਣ ਵਾਲੇ ਪਹਿਲੇ ਪੁਰਸ਼ ਖਿਡਾਰੀ ਸਨ, ਹਾਲਾਂਕਿ  ਇਹ ਰਿਕਾਰਡ ਬਾਅਦ ਵਿਚ ਨੋਵਾਕ ਜੋਕੋਵਿਚ ਨੇ 2015 ਵਿੱਚ ਆਪਣੀ  ਪੰਜਵੀਂ ਜਿੱਤ ਦੁਰਾਨ ਤੋੜ ਦਿੱਤੋ ਸੀ ਅਤੇ ਫਿਰ ਉਸ ਤੋਂ ਬਾਅਦ 2017 ਵਿੱਚ ਰੋਜਰ ਫੈਡਰਰ ਨੇ ਇਸ ਰਿਕਾਰਡ ਨੂੰ ਆਪਣੇ ਨਾਮ ਕਰ ਲਿਆ| ਅਗਾਸੀ ਸਿੰਗਲਜ਼ ਖੇਡਣ ਵਾਲੇ ਪੰਜ ਪੁਰਸ਼ਾਂ ਅਤੇ ਕੁਲ ਅੱਠਾਂ ਖਿਡਾਰੀਆਂ ਵਿੱਚੋਂ ਇੱਕ ਹੈ  ਜਿਹਨਾਂ ਨੇ ਓਪਨ ਯੁੱਗ ਵਿੱਚ ਕਰੀਅਰ ਗ੍ਰੈਂਡ ਸਲੈਂਮ ਪ੍ਰਾਪਤ ਕੀਤਾ ਅਤੇ ਦੋਵਾਂ ਵਿੱਚੋ ਇੱਕ ਜਿਸਨੇ ਕਰੀਅਰ ਗੋਲਡਨ ਸਲਾਮ (ਕਰੀਅਰ ਗ੍ਰੈਂਡ ਸਲੈਂਮ ਅਤੇ ਓਲੰਪਿਕ ਸੋਨੇ ਦਾ ਮੈਡਲ, ਦੂਜਾ ਰੈਫੇਲ ਨਡਾਲ) ਨੂੰ ਪ੍ਰਾਪਤ ਕੀਤਾ, ਅਤੇ ਇਕੱਲਾ  ਵਿਅਕਤੀ ਜਿਸਨੇ ਦੋਵੇਂ ਖਿਤਾਬ, ਕਰੀਅਰ ਗੋਲਡਨ ਸਲੇਮ ਅਤੇ ਏਟੀਪੀ ਟੂਰ ਵਿਸ਼ਵ ਚੈਂਪੀਅਨਸ਼ਿਪ ਜਿੱਤੋ (1990 ਵਿੱਚ ਜਿਤਿਆ): ਸਪੋਰਟਸ ਇਲਸਟ੍ਰੇਟਿਡ ਦੁਆਰਾ ਇੱਕ "ਕਰੀਅਰ ਸੁਪਰ ਸਲੈਂਮ" ਵਜੋਂ ਕਰਾਰ ਦਿਤਾ ਗਿਆ| ਅਗਾਸੀ ਸਾਰੇ ਚਾਰ, ਤਿੰਨ ਵੱਖ-ਵੱਖ ਸਤਹ ਗ੍ਰੈੰਡ ਸਲੈਮ ਕੱਪ ਜਿੱਤਣ ਵਾਲਾ ਪਹਿਲਾ ਪੁਰਸ਼ ਖਿਡਾਰੀ, ਅਤੇ ਅਖੀਰਲਾ ਅਮਰੀਕੀ ਮੂਲ ਦਾ ਪੁਰਸ਼ ਹੈ ਜਿਸਨੇ ਦੋਨੋ ਫ਼੍ਰੇਂਚ ਓਪਨ (1999) ਅਤੇ ਆਸਟਰੇਲੀਅਨ ਓਪਨ (2003) ਜਿੱਤੇ ਸੀ। ਉਸ ਨੇ 17 ਏਟੀਪੀ ਮਾਸਟਰਜ਼ ਸੀਰੀਜ਼ ਖ਼ਿਤਾਬ ਵੀ ਜਿਤੇ ਅਤੇ ਉਹ 1990, 1992 ਅਤੇ 1995 ਵਿਚ ਡੇਵਿਸ ਕੱਪ ਜਿੱਤਣ ਵਾਲੀ ਟੀਮ ਦਾ ਹਿੱਸਾ ਵੀ ਸੀ| ਅਗਾਸੀ ਪਹਿਲੀ ਵਾਰ 1995 ਵਿੱਚ ਵਿਸ਼ਵ ਨੰਬਰ ਇੱਕ ਖਿਡਾਰੀ ਬਣਿਆ, ਪਾਰ ਕੁੱਝ ਨਿੱਜੀ ਸਮੱਸਿਆਵਾਂ ਕਰਕੇ ਉਹ 1997 ਵਿੱਚ ਇੱਕ ਨੰਬਰ ਤੋਂ 141 ਨੰਬਰ ਤੇ ਖ਼ਿਸਕ ਗਿਆ, ਉਸ ਸਮੇਂ ਬਹੁਤ ਸਾਰੇ ਲੋਕਾਂ ਦਾ ਵਿਸ਼ਵਾਸ ਸੀ ਕਿ ਉਨ੍ਹਾਂ ਦਾ ਕਰੀਅਰ ਖਤਮ ਹੋ ਗਿਆ ਸੀ| 1999 ਵਿੱਚ ਅਗੇਸੀ ਫਿਰ ਤੋਂ ਨੰਬਰ 1 ਤੇ ਸਥਾਪਿਤ ਹੋ ਗਿਆ ਅਤੇ ਅਗਲੇ ਚਾਰ ਸਾਲਾਂ ਵਿੱਚ ਆਪਣੇ ਕਰੀਅਰ ਦੀ ਸਭ ਤੋਂ ਸਫਲ ਸਮੇਂ ਦਾ ਆਨੰਦ ਮਾਣਿਆ| ਅਗਾਸੀ ਨੂੰ ਉਸਦੇ ਖਿਡਾਰੀ ਦੇ ਤੋਰ ਤੇ 20 ਸਾਲ ਤੋਂ ਵੱਧ ਸਮੇਂ ਦੇ ਦੌਰਾਨ ਉਪਨਾਮ "ਪੁਨੀਸ਼ਰ" ਨਾਲ ਜਾਣਿਆ ਗਿਆ ਸੀ।